ADVANC บวก 3% ลุ้นกำไรปี 65 แตะ 2.8 หมื่นลบ. ตามดีมานด์ฟื้น โบรกเคาะเป้า 252 บ.
ADVANC บวก 3% ลุ้นกำไรปี 65 แตะ 2.8 หมื่นลบ. ตามการฟื้นตัวของรายได้มือถือ, Fibre, ลูกค้าองค์กร ฯลฯ อีกทั้งอยู่ในจุดที่ความสามารถแข่งขันสูง รวมถึงฐานะการเงินแกร่ง
1 มี.ค. 2565

ผู้สื่อข่าวรายงานว่าวันนี้ (1 มี.ค. 2565) ราคาหุ้น บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ณ เวลา 15:33 น. อยู่ที่ระดับ 236 บาท เพิ่มขึ้น 7.00 บาท หรือ 3.06% โดยทำจุดสูงสุดที่ 236 บาท และทำจุดต่ำสุดที่ 231 บาท ด้วยมูลค่าการซื้อขาย 1.26 พันล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (25 ก.พ. 2565) โดยประเมินกำไรปี 2565 เพิ่มขึ้น 3% จากงวดเดียวกันของปีก่อน ที่ 2.79 หมื่นล้านบาท ตามการฟื้นตัวของรายได้มือถือ, Fibre, ลูกค้าองค์กร ฯลฯ โดย ADVANC ยังอยู่ในจุดที่ความสามารถแข่งขันสูง รวมถึงฐานะการเงินแกร่ง และระยะกลางมองบวกทางอ้อมต่อการแข่งขันแนวโน้มลดลง ในภาวะที่ผ่านจุดลงทุนพีคแล้ว และมี New S Curve จาก 5G, Fibre, Enterprise and digital service, AISCB, Data Center ทั้งนี้ซื้อขายค่า PER ปี 2565 ที่ 23 เท่า และปันผล ระดับ 3%
อย่างไรก็ดีเป็นเป็น Defensive &amp; Laggard ใน Big cap โดยจากต้นปีจนถึงปัจจุบันลดลง 1% เมื่อเทียบกับ DTAC และTRUE ที่เพิ่มขึ้น 2% และได้ประโยชน์จากภาพอุตสาหกรรมดูดีขึ้นจากแนวโน้มแข่งขันลดลง บวกกับการเปลี่ยนแปลงเชิงบวก ทั้งการได้พันธมิตรอย่าง GULF, SCB จะช่วยเพิ่มโอกาสทางธุรกิจต่อยอดมากขึ้น ซึ่งเป็นการเติมเต็มกันและกัน ระหว่างเบอร์ 1 ในอุตสาหกรรมทั้งคู่ และมีโอกาสเกิด Upside สูง หากมีการตัดสินใจทำ Asset monetization จากโครงข่ายเสาสัญญาณที่เป็นเจ้าของอยู่ไม่ต่ำกว่า 2.20 หมื่นต้น แนะนำราคาเป้าหมาย 252 บาท